אדריאנו קורייאה קלארו

אדריאנו קורייאה קלארו (בפורטוגזית: Adriano Correia Claro; נולד ב-26 באוקטובר 1984 בקוריטיבה, ברזיל) הידוע בשמו הפרטי, הוא כדורגלן ברזילאי המשחק בעמדות המגן והקשר. בצעירותו שיחק אדריאנו בקבוצות הילדים והנוער של מועדון הכדורגל המקומי קוריטיבה ובשנת 2002 החל לשחק בקבוצה הבוגרת, אותה הוביל לשתי זכיות באליפות מדינת פרנה ב-2003 ו-2004. בינואר 2005 עבר לשחק בסביליה הספרדית, וב-29 לחודש ערך את הופעת הבכורה שלו בקבוצה, בהפסד 4-0 לברצלונה. עד סיום העונה ערך 19 הופעות נוספות בכל המסגרות ועם שלושה שערים הוביל את קבוצתו למקום השישי בליגה הספרדית ולשמינית גמר גביע אופ"א, שם הודחה סביליה על ידי פארמה. בעונתו השנייה בסביליה, 2005/2006, הפך אדריאנו לאחד השחקנים המשמעותיים בסביליה ועם 3 שערים ב-13 משחקים בגביע אופ"א הוביל את הקבוצה לזכייה בתואר, לאחר ניצחון 0-4 על מידלסברו במשחק הגמר. גם בליגה הפגין יכולת טובה במיוחד ועם שלושה שערים ב-32 משחקים הוביל את קבוצתו למקום החמישי. בתחילת העונה הבאה, 2006/2007, הוביל את קבוצתו לזכייה בתואר אירופי נוסף, הסופר קאפ האירופי, בו זכתה לאחר ניצחון 0-3 מרשים על אלופת אירופה, ברצלונה. בהמשך העונה הוביל את סביליה לזכייה נוספת בגביע אופ"א, לאחר ניצחון בדו-קרב בעיטות עונשין על אספניול במשחק הגמר ולזכייה ראשונה בתולדותיה בגביע המלך הספרדי, לאחר ניצחון 0-1 בגמר על חטאפה. בסך הכול סיים את העונה עם שלושה שערים ב-41 משחקים בכל המסגרות, מתוכם שני שערים ב-26 משחקי ליגה. בתחילת עונת 2007/2008, זכתה סביליה בסופר קאפ הספרדי, לאחר ניצחון 3-6 בסיכום שני המשחקים נגד אלופת הליגה הספרדית, ריאל מדריד. בהמשך העפילה הקבוצה לשמינית גמר ליגת האלופות וגביע המלך הספרדי, אך שם הודחה על ידי פנרבחצ'ה וברצלונה בהתאמה. בליגה הפגינה סביליה יכולת בינונית, אך למרות זאת הצליחה לסיים במקום החמישי והעפילה למוקדמות גביע אופ"א. מבחינה אישית, עונה זו לא הייתה מוצלחת עבור אדריאנו שכבש שער אחד בלבד ב-35 משחקים בכל המסגרות. עונת 2008/2009 הייתה אחת מעונות השיא של אדריאנו בסביליה. כבר בתחילת העונה סייע לקבוצתו להעפיל לשלב הבתים של גביע אופ"א, לאחר שהבקיע את השער השני בניצחון 0-2 על רד בול זלצבורג במשחק הראשון של סיבוב המוקדמות השלישי (0-2 לסביליה במשחק הגומלין). עם זאת, סביליה הודחה מהמפעל כבר בסיבוב הבא לאחר שסיימה את הבית המוקדם במקום הרביעי בלבד. בליגה הספרדית הבקיע אדריאנו שלושה שערים ובישל שלושה נוספים ב-29 משחקים והוביל את קבוצתו למקום השלישי, ממנו העפילה ישירות לשלב הבתים של ליגת האלופות. כמו כן, הוביל את סביליה לחצי גמר גביע המלך, לאחר ניצחונות מרשימים על דפורטיבו לה קורוניה וולנסיה בשמינית ורבע הגמר בהתאמה, אך לא הצליח להוביל את קבוצתו לגמר, לאחר שזו הפסידה 4-2 בסיכום שני המשחקים נגד אתלטיק בילבאו. בעונתו השישית והאחרונה בסביליה, 2009/2010, הוביל את הקבוצה לזכייה נוספת בגביע המלך, לאחר ניצחון בגמר על אתלטיקו מדריד, כאשר בדרך לגמר היא מדיחה את מחזיקת הגביע, ברצלונה וקבוצות נוספות מליגת העל, כגון דפורטיבו לה קורוניה וחטאפה. אף על פי כן, סביליה הודחה מליגת האלופות כבר בשמינית הגמר, לאחר הפסד מפתיע לצסק"א מוסקבה. בליגה הספרדית, איבדה הקבוצה את המקום השלישי לוולנסיה וסיימה במקום הרביעי בלבד. אדריאנו סיים את העונה ללא שערי ליגה, אולם עם חמישה בישולים ובסך הכול סיים את חמש שנותיו בסביליה עם 19 שערים ב-216 משחקים בכל המסגרות, מתוכם 11 שערים ב-157 שערי ליגה. בעונת 2010/2011 עבר אדריאנו לשחק בברצלונה תמורת 9.5 מיליון אירו וב-14 באוגוסט 2010 ערך את הופעת הבכורה שלו בקבוצה, כאשר נכנס כמחליף לגבריאל מיליטו במשחק הראשון של הסופר קאפ הספרדי נגד קבוצתו הקודמת סביליה, בו הפסידה ברצלונה 3-1. אדריאנו היה שותף לזכייתה של נבחרת ברזיל הצעירה בגביע העולם עד גיל 20 בשנת 2003 ועוד באותה שנה זומן לראשונה לסגל נבחרת ברזיל הבוגרת לגביע הזהב של CONCACAF ‏2003, בו הגיעה ברזיל עד לגמר, אך הפסידה למקסיקו. שנה לאחר מכן, סייע לברזיל לזכות בקופה אמריקה 2004, אך מאז לא זומן לנבחרת, אף על פי שהפגין יכולת מרשימה במשחקיו בסביליה. ביולי 2016 חתם בבשיקטאש הטורקית. ב-2019 חזר אדריאנו לברזיל וחתם באתלטיקו פרנאאנסה, ולאחר שנה הצטרף לקבוצת אויפן הבלגית. קוריטיבה אליפות מדינת פרנה: 2003, 2004 סביליה גביע אופ"א: 2005/2006, 2006/2007 הסופר קאפ האירופי: 2006 סגנות: 2007 גביע המלך הספרדי: 2006/2007, 2009/2010 הסופר קאפ הספרדי: 2007 ברצלונה אליפות ספרד: 2010/2011, 2012/2013, 2014/2015, 2015/2016 ליגת האלופות: 2010/2011, 2014/2015 גביע המלך הספרדי: 2011/2012, 2014/2015, 2015/2016 הסופר קאפ הספרדי: 2010, 2011, 2013 הסופר קאפ האירופי: 2011, 2015 אליפות העולם לקבוצות: 2011, 2015 בשיקטש אליפות טורקיה: 2016/2017 נבחרת ברזיל גביע העולם עד גיל 20: 2003 קופה אמריקה: 2004 מדיה וקבצים בנושא אדריאנו קורייאה קלארו בוויקישיתוף אדריאנו קורייאה קלארו, ברשת החברתית אקס (טוויטר) אדריאנו קורייאה קלארו, באתר Transfermarkt אדריאנו קורייאה קלארו, באתר Soccerway אדריאנו קורייאה קלארו, באתר BDFutbol אדריאנו קורייאה קלארו, באתר WorldFootball.net אדריאנו קורייאה קלארו, באתר National Football Teams אדריאנו קורייאה קלארו, באתר FootballDatabase.eu דף השחקן באתר הרשמי של ברצלונה סטטיסטיקות קריירה באתר ה-ESPN כתבה באתר הרשמי של ברצלונה